b"\n_START_ARTICLE_\nPla del maleter\n_START_SECTION_\nAl cinema: les primeres aparicions\n_START_PARAGRAPH_\nPossiblement, el primer pla de maleter es podria dir que \xc3\xa9s el de la pel\xc2\xb7l\xc3\xadcula d'Alfred L. Werker Ordre: Ca\xc3\xa7a sense treva (1948), on la policia est\xc3\xa0 inspeccionant el contingut del maleter d'un sospit\xc3\xb3s d'assassinat. Un altre \xc3\xbas del pl\xc3\xa0nol est\xc3\xa0 en la pel\xc2\xb7l\xc3\xadcula del 1967 A sang freda (dirigida per Richard Brooks) despr\xc3\xa9s que dos bandits creuen la frontera a M\xc3\xa8xic amb un cotxe robat. La t\xc3\xa8cnica tamb\xc3\xa9 va ser utilitzada en la prestigiosa pel\xc2\xb7l\xc3\xadcula Goodfellas, al 1990, on els personatges de Ray Liotta, Robert De Niro i Joe Pesci estan obrint el maleter del seu vehicle, preparats per matar a l'home que es troba a l'interior.\xc2\xa0\n_START_SECTION_\nAl cinema: Tarantino\n_START_PARAGRAPH_\nAquest angle de c\xc3\xa0mera tamb\xc3\xa9 \xc3\xa9s conegut pel gran \xc3\xbas que li d\xc3\xb3na el cineasta Quentin Tarantino qui declara que ell va col\xc2\xb7locar el pl\xc3\xa0nol en les seves pel\xc2\xb7l\xc3\xadcules com una marca registrada i simplement pregunta: \xc2\xabOn col\xc2\xb7locaries la teva c\xc3\xa0mera?\xc2\xbb. A pesar que ell no va inventar aix\xc3\xb2, Tarantino va popularitzar el pl\xc3\xa0nol del maleter, que est\xc3\xa0 incl\xc3\xb2s en les seves famoses pel\xc2\xb7l\xc3\xadcules\xc2\xa0Reservoir Dogs, Pulp Fiction, Jackie Brown, From Dusk Till Dawn, Kill Bill i Inglourious Basterds. En Death Proof, en comptes de ser des del maleter \xc3\xa9s des del motor, sota el cap\xc3\xb3 davanter.\n_START_SECTION_\nA la televisi\xc3\xb3\n_START_PARAGRAPH_\nA la s\xc3\xa8rie\xc2\xa0Supernatural, tamb\xc3\xa9 es poden contemplar pl\xc3\xa0nols del maleter mirant als protagonistes, Dean Winchester i Sam Winchester, en l'episodi pilot i en el final de la segona temporada. I fins i tot en la famosa s\xc3\xa8rie Friends, en el vuit\xc3\xa8 cap\xc3\xadtol, hi ha un contra-picat utilitzant el mateix recurs que el pla del maleter per\xc3\xb2 on els cinc protagonistes miren a una tomba.\n_START_SECTION_\nV\xc3\xaddeoclips\n_START_PARAGRAPH_\nEn el v\xc3\xaddeo musical de Shakira al 2001 \xc2\xabTe aviso, te anuncio\xc2\xbb de la cantant colombiana, ella es mostra des del pla del maleter, somrient al seu exxicot i l'amant d'aquest, els quals estan lligats en el maleter.\n_START_SECTION_\nVideojocs\n_START_PARAGRAPH_\nEn el joc de 2002, GTA: Vice City, s'observa tamb\xc3\xa9 una escena semblant a la de Pulp Fiction de Tarantino. En ell, Tommy Vercetti i Lance Vance agafen armes de maleter d'un cotxe."